
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1811 

22 Δεκεμβρίου 2005 


Α ΠΟΦΑΣΕΙ Σ 

Αριθ. 19391 

Κανονισμός Υποτροφιών για Μεταπτυχιακές Σπουδές 
στην Ελλάδα και στο Εξωτερικό ή Μεταδιδακτορι¬ 
κή Έρευνα στην Ελλάδα. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΙΔΡΥΜΑΤΟΣ ΚΡΑΤΙΚΩΝ ΥΠΟΤΡΟΦΙΩΝ 

Έχοντας υπόψει: 

1) Τις διατάξεις της παρ. 2 του άρθρ. 4 του α.ν. 1825/ 
1951 (ΦΕΚ 150/Α/28.5.1951), όπως αντικαταστάθηκε με το 
άρθρο 3 του Α.Ν.1859/1951 «Περί συστάσεως Ιδρύματος 
Κρατικών Υποτροφιών». 

2) Τ ις διατάξεις της παρ. 1 του άρθρου 3 του ν. 2158/93 
(ΦΕΚ 109/Α/28.6.1993) «Εκσυγχρονισμός του Ιδρύματος 
Κρατικών Υποτροφιών (Ι.Κ.Υ.) και άλλες διατάξεις» και 

3) Τις διατάξεις της παρ. 1 του άρθρου 2 του Π.Δ. 
321/1999 (ΦΕΚ 306/Α/31.12.1999) «Οργανισμός του Ιδρύ¬ 
ματος Κρατικών Υποτροφιών», αποφασίζει: 

Καταρτίζει τις κανονιστικές διατάξεις, που διέπουν τη 
χορήγηση των υποτροφιών για μεταπτυχιακές σπουδές 
στην Ελλάδα και στο εξωτερικό και για μεταδιδακτο¬ 
ρική έρευνα στην Ελλάδα ως κατωτέρω: 

I. ΚΑΝΟΝΙΣΜΟΣ ΥΠΟΤΡΟΦΙΩΝ ΓΙΑ ΜΕΤΑΠΤΥΧΙΑΚΕΣ 
ΣΠΟΥΔΕΣ ΣΤΗΝ ΕΛΛΑΔΑ ΚΑΙ ΣΤΟ ΕΞΩΤΕΡΙΚΟ 

Α'. ΠΡΟΫΠΟΘΕΣΕΙΣ ΓΙΑ ΣΥΜΜΕΤΟΧΗ ΣΤΟ ΔΙΑΓΩΝΙΣΜΟ 

Ο υποψήφιος κατά την υποβολή της αιτήσεως θα 
πρέπει να έχει τα εξής προσόντα: 

1. Ελληνική εθνικότητα ή ιθαγένεια. 

2. Πτυχίο / δίπλωμα ελληνικού Πανεπιστημίου ή ισότι¬ 
μο πτυχίο / δίπλωμα Πανεπιστημίου της αλλοδαπής ή 
άλλου επιπέδου, αν αυτό καθορίζεται για συγκεκριμένες 
ειδικεύσεις ή 

Πτυχίο ελληνικού Τεχνολογικού Εκπαιδευτικού Ιδρύ¬ 
ματος ή ισότιμο της αλλοδαπής για τους υποψηφίους 
του προγράμματος Τ.Ε.Ι. 

Θεωρείται πτυχιούχος και ο υποψήφιος, που προσκο¬ 
μίζει εντός της προθεσμίας, που ορίζεται από το Διοι¬ 
κητικό Συμβούλιο του Ι.Κ.Υ, βεβαίωση της Γραμματείας 
του οικείου Ιδρύματος, ότι εξετάσθηκε επιτυχώς σε όλα 
τα απαιτούμενα μαθήματα και έχει εκπληρώσει όλες τις 
σπουδαστικές του υποχρεώσεις για τη λήψη του πτυχί¬ 
ου του (π.χ. επιτυχής εξέταση διπλωματικής εργασίας, 
ολοκλήρωση πρακτικής άσκησης). Η βεβαίωση αυτή 
πρέπει να περιέχει και τον τελικό βαθμό αριθμητικά 


και με ακρίβεια δύο δεκαδικών ψηφίων. Επισημαίνεται 
ότι, αν για λόγους ανωτέρας βίας, δεν αναγράφεται 
σ’ αυτήν ο τελικός βαθμός αριθμητικά και με ακρίβεια 
δύο δεκαδικών ψηφίων, είναι δυνατή η υποβολή της 
τουλάχιστον μία (1) ημέρα πριν από την έναρξη του 
διαγωνισμού. 

- Για τον υποτομέα «Μουσική Τέχνη» δικαίωμα συμ¬ 
μετοχής έχουν και οι κάτοχοι διπλώματος αναγνωρι¬ 
σμένου Ωδείου και απολυτηρίου Λυκείου, υπό τον όρο 
ότι θα πραγματοποιήσουν σπουδές ανώτερες από το 
Δίπλωμα, το οποίο κατέχουν. 

- Για την ειδίκευση «Κινηματογραφικές Σπουδές Πρα¬ 
κτικής Κατεύθυνσης» δικαίωμα συμμετοχής έχουν και οι 
κάτοχοι πτυχίου / διπλώματος αναγνωρισμένης Σχολής 
Κινηματογράφου και απολυτηρίου Λυκείου, υπό τον όρο 
ότι θα πραγματοποιήσουν σπουδές ανώτερες από το 
δίπλωμα, το οποίο κατέχουν. 

-Για την ειδίκευση «Θεατρικές Σπουδές» δικαίωμα 
συμμετοχής έχουν και οι κάτοχοι πτυχίου/διπλώματος 
Κρατικής Σχολής Θεάτρου ή αναγνωρισμένης Σχολής 
και απολυτηρίου Λυκείου, υπό τον όρο ότι θα πραγ¬ 
ματοποιήσουν σπουδές ανώτερες από το δίπλωμα, το 
οποίο κατέχουν. 

- Για την ειδίκευση «Χορός» δικαίωμα συμμετοχής 
έχουν και οι κάτοχοι διπλώματος / πτυχίου αναγνωρι¬ 
σμένης Ανωτέρας Σχολής Χορού και απολυτηρίου Λυ¬ 
κείου, υπό τον όρο ότι θα πραγματοποιήσουν σπουδές 
ανώτερες από το δίπλωμα, το οποίο κατέχουν. 

3. Ηλικία όχι ανώτερη των τριάντα εννέα (39)ετών. Για 
καλλιτεχνικές ειδικεύσεις η ηλικία ορίζεται κάθε φορά 
από το Διοικητικό Συμβούλιο του Ι.Κ.Υ. 

4. Να μη διαθέτει ο υποψήφιος επαρκή ίδια οικονομικά 
μέσα. Η οικονομική κατάσταση του υποψηφίου εξετάζεται 
από το Διοικητικό Συμβούλιο του Ι.Κ.Υ, που μπορεί να 
αποφασίσει για τη χορήγηση μερικής υποτροφίας ή μόνον 
του τιμητικού τίτλου του υποτρόφου (χωρίς τροφεία). 

5. Όσοι από τους υποψηφίους είναι δημόσιοι υπάλλη¬ 
λοι ή υπάλληλοι Ν.Π.Δ.Δ, μπορούν να συμμετάσχουν στο 
διαγωνισμό με τον όρο ότι έως την ημερομηνία έναρξης 
της υποτροφίας θα προσκομίσουν πιστοποιητικό, ότι 
δικαιούνται εκπαιδευτικής αδείας από την προϊσταμένη 
τους Αρχή σύμφωνα με τις ισχύουσες διατάξεις του 
Υπαλληλικού Κώδικα. Δεν χορηγείται αναστολή έναρ¬ 
ξης υποτροφίας, προκειμένου να αποκτηθεί (ύστερα 
από τριετή πραγματική δημοσία υπηρεσία) το δικαίωμα 
χορήγησης εκπαιδευτικής αδείας. Στην περίπτωση κατά 
την οποία υπότροφος αποδέχεται το διορισμό του στο 

δημόσιο τομέα, η υποτροφία διακόπτεται και εξετάζεται 
από το Διοικητικό Συμβούλιο η δυνατότητα μετατροπής 
της σε τιμητική (άνευ τροφείων), εφόσον δηλώσει ότι 
θα ολοκληρώσει τις σπουδές του για την απόκτηση του 
επιδιωκόμενου τίτλου. Σε αντίθετη περίπτωση (αν δεν 
ολοκληρώσει τις σπουδές του), θα υποχρεωθεί στην 
επιστροφή των οικονομικών παροχών, που θα του έχουν 
καταβληθεί κατά τη διάρκεια της υποτροφίας του. 

6. Οι άνδρες μπορούν να υποβάλουν υποψηφιότητα 
στους διαγωνισμούς εφόσον: 

- έχουν εκπληρώσει τις στρατιωτικές τους υποχρε¬ 
ώσεις ή 

- έχουν νόμιμα απαλλαγεί απ’ αυτές ή 

- έχουν αναβολή κατάταξης. 

- Επίσης, μπορούν να υποβάλουν υποψηφιότητα και οι 
στρατευμένοι ή οι υπό στράτευση, στους οποίους χορη¬ 
γείται από το Διοικητικό Συμβούλιο αναστολή χρήσεως 
της υποτροφίας μέχρι της εκπλήρωσης των στρατιωτι¬ 
κών υποχρεώσεων. Υπό στράτευση θεωρούνται εκείνοι 
των οποίων έχει λήξει η αναβολή και δεν έχουν ακόμη 
στρατευτεί. Με τη λήξη της αναστολής της υποτροφίας 
ο υποψήφιος υποχρεούται να υποβάλει στο Ιδρυμα το 
απολυτήριο στρατού τύπου «Α». 

7. Αν κάποιος από τους υποψηφίους αδυνατεί να υπο- 
στεί γραπτή εξέταση εξαιτίας οποιοσδήποτε αναπηρίας 
ή μόνιμης πάθησης ή δυσλεξίας, τότε επιτρέπεται ύστε¬ 
ρα από απόφαση του Διοικητικού Συμβουλίου να υπο¬ 
βληθεί σε προφορική μόνον εξέταση αντί της γραπτής 
ενώπιον της Εξεταστικής Επιτροπής στα ίδια θέματα, 
που κληρώθηκαν. 

Σημείωση: Αν ο υποψήφιος πάσχει από δυσλεξία, είναι 
απαραίτητη η προσκόμιση ειδικής διαγνωστικής έκθε¬ 
σης ιατροπαιδαγωγικού κέντρου ή σταθμού, από την 
οποία θα προκύπτει ότι αδυνατεί να υποστεί γραπτές 
εξετάσεις. Στην περίπτωση αυτή εφαρμόζονται οι δια¬ 
τάξεις του π.δ. 57/1990. 

8. Τυφλοί ή κωφοί, κάτοχοι πτυχίου Πανεπιστημίου, 
μπορούν να τυγχάνουν υποτροφίας του Ι.Κ.Υ. σε καλλι¬ 
τεχνικές ειδικεύσεις με υπέρβαση των προβλεπομένων 
κατ’ έτος θέσεων υποτροφιών, εφόσον επιτύχουν στα 
καλλιτεχνικά διαγωνίσματα. 

9. Δεν γίνονται δεκτοί ως υποψήφιοι, όσοι έχουν ήδη τύχει 
υποτροφίας από το Ι.Κ.Υ. για μεταπτυχιακές σπουδές. 

10. Το Διοικητικό Συμβούλιο δεν εγκρίνει τη χορήγηση 
υποτροφίας, αν διαπιστωθεί - έστω και εκ των υστέρων 

- ότι δεν συντρέχουν οι τυπικές προϋποθέσεις υποψη¬ 
φιότητας στο διαγωνισμό. 

Β'. ΑΙΤΗΣΗ ΜΕ ΔΙΚΑΙΟΛΟΓΗΤΙΚΑ ΥΠΟΨΗΦΙΟΤΗΤΑΣ 

- ΠΡΟΘΕΣΜΙΑ ΥΠΟΨΗΦΙΟΤΗΤΑΣ 

Για να νομιμοποιηθεί η υποψηφιότητα, κάθε υποψή¬ 
φιος οφείλει να αποστείλει στο Ι.Κ.Υ. ταχυδρομικώς 
και αποκλειστικά με συστημένη επιστολή εντός της 
προθεσμίας, που ορίζεται από το Διοικητικό Συμβούλιο 
του Ι.Κ.Υ., την αίτηση με όλα τα κατωτέρω οριζόμενα 
δικαιολογητικά. Η ημερομηνία αποστολής θα προκύπτει 
ευκρινώς από τη σφραγίδα του ταχυδρομείου και το 
αποδεικτικό κατάθεσης του φακέλου στο ταχυδρομείο. 
Η υποβολή της υποψηφιότητας προϋποθέτει τα ακό¬ 
λουθα στοιχεία: 

1. Ειδική έντυπη αίτηση-δήλωση συμμετοχής, που δια¬ 
τίθεται από το Ι.Κ.Υ. (ένθετη στο έντυπο της προκήρυ¬ 
ξης), συμπληρωμένη χωρίς καμμία παράλειψη. 

2. Μία πρόσφατη φωτογραφία μεγέθους ταυτότητας 
τοποθετημένη στην προβλεπόμενη θέση του εντύπου 
της αίτησης-δήλωσης. 

3. Πιστοποιητικό Πανεπιστημίου/Τ.Ε.Ι., που θα περιέχει 


το βαθμό του πτυχίου / διπλώματος αριθμητικά και με 
ακρίβεια δύο δεκαδικών ψηφίων (απαραίτητο στοιχείο 
για την έκδοση των αποτελεσμάτων). 

Ο υποψήφιος, που εξετάσθηκε επιτυχώς σε όλα τα 
απαιτούμενα για τη λήψη του πτυχίου /διπλώματος 
μαθήματα και ολοκλήρωσε επιτυχώς - όπου προβλέ- 
πεται - τη διπλωματική του εργασία ή την πρακτική 
του άσκηση, πρέπει να υποβάλει εντός της προθεσμίας, 
που ορίζεται από το Διοικητικό Συμβούλιο του Ι.Κ.Υ., 
σχετική βεβαίωση της Γραμματείας του οικείου Τμή¬ 
ματος, όπου θα αναγράφεται η αναλυτική βαθμολογία 
και ο τελικός βαθμός αριθμητικά και με ακρίβεια δύο 
δεκαδικών ψηφίων. 

Αν η αίτηση υποψηφιότητας δεν συνοδεύεται από όλα 
τα ανωτέρω δικαιολογητικά, δεν θα γίνεται δεκτή. 

Αν ο υποψήφιος είναι κάτοχος πτυχίου / διπλώμα¬ 
τος της αλλοδαπής, τότε θα υποβάλει το πιο πάνω 
πιστοποιητικό και στο πρωτότυπο και επίσημα μετα¬ 
φρασμένο, το οποίο θα συνοδεύεται απαραιτήτως από 
βεβαίωση ισοτιμίας του Δ.Ο.Α.Τ.Α.Π. (Α' ή Β' Τμήμα) ή 
του ΔΙ.Κ.Α.Τ.Σ.Α. ή του Ι.Τ.Ε. 

Η αντιστοιχία της βαθμολογικής ή αξιολογικής κλίμα¬ 
κας των τίτλων σπουδών εκπαιδευτικών ιδρυμάτων της 
αλλοδαπής προς τη βαθμολογική κλίμακα των τίτλων 
σπουδών Πανεπιστημίων και Τ.Ε.Ι. της ημεδαπής καθο¬ 
ρίζεται από το Δ.Ο.Α.Τ.Α.Π., το ΔΙ.Κ.Α.Τ.Σ.Α. και το Ι.Τ.Ε. 
αντίστοιχα και μπορεί να αναγράφεται στις βεβαιώσεις 
ισοτιμιών, που χορηγούνται από αυτά. Στις περιπτώσεις 
κατά τις οποίες στους τίτλους σπουδών των εκπαι¬ 
δευτικών ιδρυμάτων της αλλοδαπής δεν αναγράφεται 
βαθμολογία ή αξιολογικός χαρακτηρισμός, τα ανωτέρω 
όργανα καθορίζουν τη βαθμολογική αντιστοιχία κατ’ 
εκτίμηση των τυχόν λοιπών στοιχείων ή εγγράφων του 
οικείου εκπαιδευτικού ιδρύματος και αν τούτο δεν είναι 
εφικτό, θεωρείται ότι ο σχετικός τίτλος φέρει τον κατώ- 
τατο βαθμό του αντίστοιχου ελληνικού Πανεπιστημίου 
ή Τ.Ε.Ι. (ν. 2527/97). 

4. Αντίγραφο πτυχίου / διπλώματος ή μεταπτυχιακού 
τίτλου Πανεπιστημίου/Τ.Ε.Ι. της αλλοδαπής ή τίτλου 
σπουδών, που αναγνωρίζεται από το Υπουργείο Εθνικής 
Παιδείας και θρησκευμάτων ως επάρκεια προσόντων 
για τη διδασκαλία της αντίστοιχης ξένης γλώσσας. Το 
αντίγραφο ενός από τους ανωτέρω τίτλους θα ληφθεί 
υπόψη ως στοιχείο απαλλαγής από την εξέταση στην 
ξένη γλώσσα, εφόσον δηλωθεί επιθυμία να πραγματο¬ 
ποιηθεί η μετεκπαίδευση σε εκπαιδευτικό ίδρυμα, του 
οποίου το πρόγραμμα σπουδών διεξάγεται στην ίδια 
γλώσσα. 

5. Προκειμένου περί τέκνων πολύτεκνων οικογενειών 
επίσημο πιστοποιητικό οικογενειακής κατάστασης. 

Επισημαίνεται ότι: 

α. Όλα τα ανωτέρω δικαιολογητικά (σε επικυρωμένα 
φωτοαντίγραφα, γιατί δεν επιστρέφονται) μαζί με την 
ειδική έντυπη αίτηση-δήλωση του Ι.Κ.Υ. πρέπει να ταχυ¬ 
δρομηθούν «επί αποδείξει» μέχρι της ημερομηνίας λήξης 
της προθεσμίας υποβολής των δικαιολογητικών. Κατ' 
εξαίρεση το πιστοποιητικό ισοτιμίας του τίτλου σπου¬ 
δών από το Δ.Ο.Α.Τ.Α.Π. (Α' ή Β' Τμήμα) ή το ΔΙ.Κ.Α.Τ.Σ.Α./ 
ΙΤΕ μπορεί να υποβληθεί τουλάχιστον μία (1) ημέρα πριν 
από την έναρξη του διαγωνισμού. 

Αν για κάποιο λόγο δεν περιέλθει στο Ίδρυμα η αίτη¬ 
ση υποψηφιότητας με τα απαιτούμενα δικαιολογητικά, 
μολονότι υποβλήθηκε ταχυδρομικά “επί αποδείξει” και 
εμπρόθεσμα, εγκρίνεται η συμμετοχή στο διαγωνισμό 
υπό τη διαλυτική αίρεση ότι θα διαπιστωθεί εκ των 
υστέρων η εμπρόθεσμη υποβολή της υποψηφιότητας. 

β. Δεν μπορεί να υποβληθεί υποψηφιότητα σε περισ¬ 
σότερα από ένα προγράμματα ούτε και σε περισσότε¬ 
ρες από μία ειδικεύσεις. 

γ. Αν, για οποιοδήποτε λόγο, ο υποψήφιος δεν μπορεί 
να συμμετάσχει στο διαγωνισμό, ενώ έχει υποβάλει υπο¬ 
ψηφιότητα, οφείλει να το δηλώσει εγγράφως ή τηλεγρα¬ 
φικούς, το αργότερο δέκα ημέρες πριν από την έναρξη 
του διαγωνισμού, για να υπάρχει δυνατότητα ματαίωσης 
της προσέλευσης της Εξεταστικής Επιτροπής. 

δ. Οι υποψήφιοι (που πρόκειται να μετεκπαιδευτούν 
στην Ελλάδα), προτού υποβάλουν την αίτηση υποψη¬ 
φιότητας, οφείλουν να διερευνήσουν τη δυνατότητα 
αποδοχής τους - βάσει του πτυχίου τους - από τα Ιδρύ¬ 
ματα, όπου λειτουργούν μεταπτυχιακά προγράμματα 
σπουδών Α’ κύκλου. 

Γ. ΤΡΟΠΟΣ ΔΙΕΝΕΡΓΕΙΑΣ ΤΩΝ ΔΙΑΓΩΝΙΣΜΩΝ 

1. Οι διαγωνισμοί διεξάγονται στην ελληνική γλώσσα, 
εκτός των περιπτώσεων των ξένων φιλολογιών, που 
καθορίζονται ανάλογα με τα γνωστικά αντικείμενα. 

2. Οι διαγωνισμοί στην καθορισμένη ύλη της κάθε 
ειδίκευσης διεξάγονται γραπτώς - εκτός των ειδικών 
περιπτώσεων - από Εξεταστικές Επιτροπές, που ορί¬ 
ζονται από το Διοικητικό Συμβούλιο του Ι.Κ.Υ. και ανα¬ 
κοινώνονται στους υποψηφίους την ημέρα, που αρχίζει 
ο διαγωνισμός. 

3. Στα τρία θέματα, που επέλεξε η Εξεταστική Επι¬ 
τροπή για κάθε γραπτό διαγώνισμα, δίνεται αριθμός. Οι 
κλήροι με τους αντίστοιχους αριθμούς τοποθετούνται 
σε κληρωτίδα, απ’ όπου ένας από τους υποψηφίους 
εξάγει έναν αριθμό. Ο αριθμός αυτός αντιπροσωπεύει 
το υποχρεωτικό για όλους τους υποψηφίους θέμα του 
διαγωνισμού. Αν το θέμα αποτελείται από περισσό¬ 
τερες από μία ερωτήσεις, οι διαγωνιζόμενοι οφείλουν 
να απαντήσουν σε όλες. Αφού ανακοινωθεί το θέμα, ο 
εισηγητής (ή οι εισηγητές) καθορίζει αν επιτρέπεται η 
χρήση βοηθημάτων ή μικρών υπολογιστικών μηχανών 
και αν τα σχεδιαγράμματα εντός των τετραδίων θα 
εκπονηθούν με στυλό ή με μολύβι, πράγμα που θα έχει 
υποχρεωτικό χαρακτήρα για όλους ανεξαιρέτως τους 
υποψηφίους της ειδίκευσης. Επίσης, ο εισηγητής (ή οι 
εισηγητές) ορίζει την προθεσμία για την επεξεργασία 
του, που δεν μπορεί να είναι μεγαλύτερη από τρεις ώρες 

- εκτός κι αν ορίζεται διαφορετικά στην ύλη της προκή¬ 
ρυξης. Οι υποψήφιοι πρέπει να παραδώσουν τα γραπτά 
δοκίμια αμέσως μετά την εκπνοή της προθεσμίας. 

Αποκλείεται από το διαγωνισμό υποψήφιος, που προ¬ 
σέρχεται -για οποιοδήποτε λόγο- μετά την κλήρωση 
του θέματος. 

Ένσταση, ότι το θέμα που κληρώθηκε είναι εκτός της 
ύλης του διαγωνισμού, μπορεί να υποβληθεί μόνον εγ- 
γράφως μέσα σε 15 λεπτά μετά την ανακοίνωση του θέ¬ 
ματος - χρόνος υποχρεωτικής παραμονής του εισηγητή 

- εξεταστή (ή των εισηγητών - εξεταστών) στο χώρο. 

Ένσταση, που υποβάλλεται μετά την παρέλευση του 

Ιδλέπτου, δεν είναι παραδεκτή και συνεπώς δεν εξε¬ 
τάζεται. 

Ένσταση για οποιοδήποτε άλλο θέμα δεν γίνεται πα¬ 
ραδεκτή. 

4. α. Η Υπηρεσία του Ιδρύματος παρέχει ειδικά τε¬ 
τράδια διαγωνισμού διαμορφωμένα με τρόπο, που να 
εξασφαλίζεται η μυστικότητα του ονόματος των υπο¬ 
ψηφίων. β. Επίσης, χορηγεί και πρόχειρο χαρτί (για ση¬ 
μειώσεις, σχέδια κτλ.), που φέρει τη σφραγίδα του Ι.Κ.Υ. 
και την υπογραφή του επόπτη, το οποίο μετά τη λήξη 
του διαγωνισμού πρέπει να παραδοθεί στον επόπτη 
για καταστροφή, γ. Οι υποψήφιοι των αρχιτεκτονικών 


και καλλιτεχνικών ειδικεύσεων είναι υποχρεωμένοι να 
προσκομίσουν τα απαραίτητα όργανα, που θα απαιτη¬ 
θούν για την εξέταση των μαθημάτων (λ.χ. πινακίδες 
σχεδίων κτλ.). δ. Οι διαγωνιζόμενοι χρησιμοποιούν μόνον 
το στυλό, που χορηγείται από το Ι.Κ.Υ. 

Απαγορεύεται να προστεθεί οποιαδήποτε ένδειξη, που 
θα μπορούσε να αποκαλύψει την ταυτότητα του διαγω- 
νιζομένου (λ.χ. σημεία αναγνώρισης, αρχικά, υπογραφή, 
διορθωτικό υγρό κτλ.). 

Απαγορεύεται η χρήση βοηθημάτων, εκτός και αν την 
επιτρέψει ο εισηγητής - εξεταστής (ή οι εισηγητές - 
εξεταστές). 

Απαγορεύεται να φέρει ο εξεταζόμενος κινητό τη¬ 
λέφωνο κατά την ώρα της διεξαγωγής των διαγωνι¬ 
σμών. 

Υποψήφιοι, που διαπιστώνεται ότι συνεργάζονται, αντι¬ 
γράφουν ή αντλούν στοιχεία με διαφόρους τρόπους, 
μηδενίζονται. 

Οποιαδήποτε παράβαση των παραπάνω έχει ως συνέ¬ 
πεια το μηδενισμό και τη διακοπή του διαγωνισμού για 
τον εξεταζόμενο, καθώς και τον αποκλεισμό του από 
τα μελλοντικά προγράμματα υποτροφιών (εξωτερικού 
και εσωτερικού) του Ι.Κ.Υ. 

5. Αν ο υποψήφιος δεν μπορεί να υποστεί γραπτή 
εξέταση λόγω αναπηρίας ή μόνιμης πάθησης, τότε επι¬ 
τρέπεται να υποβληθεί σε προφορική μόνον εξέταση 
αντί της γραπτής ενώπιον της Εξεταστικής Επιτροπής 
στα ίδια θέματα, που κληρώθηκαν, ύστερα από απόφαση 
του Διοικητικού Συμβουλίου. 

6. Αν ο υποψήφιος πάσχει από δυσλεξία, εφαρμόζονται 
οι διατάξεις του π.δ. 57/1990. 

7. Ο υποψήφιος, που θα επιτύχει στα μαθήματα της ει¬ 
δίκευσης, υποχρεωτικά θα εξεταστεί στη γλώσσα ή στις 
γλώσσες του προγράμματος σπουδών, που θα επιλέξει. 

8. Η γλώσσα εξετάζεται από Επιτροπή (διμελή ή τρι¬ 
μελή), που ορίζεται με απόφαση του Διοικητικού Συμ¬ 
βουλίου. Η εξέταση αποβλέπει στην εξακρίβωση της 
επάρκειας της γλωσσομάθειας του υποψηφίου. 

α. Για τους υποψηφίους εξωτερικού η εξέταση στη 
γλώσσα είναι γραπτή και προφορική. Η γραπτή εξέταση 
συνίσταται στην απόδοση ξενόγλωσσου κειμένου (είτε 
γενικού περιεχομένου είτε του ευρύτερου τομέα σπου¬ 
δών) στα ελληνικά και σε ερωτήσεις πάνω στο κείμενο, 
οι οποίες αφορούν στην κατανόηση, στη γραμματική, 
στο συντακτικό και στο λεξιλόγιο της γλώσσας. 

β. Για τους υποψηφίους εσωτερικού η εξέταση στη 
γλώσσα είναι μόνο γραπτή και συνίσταται στην απόδο¬ 
ση ξενόγλωσσου κειμένου (είτε γενικού περιεχομένου 
είτε του ευρύτερου τομέα σπουδών) στα ελληνικά. 

9. Από την εξέταση στην ξένη γλώσσα απαλλάσσονται 
οι υποψήφιοι, που κατέχουν πτυχίο / δίπλωμα ή μετα¬ 
πτυχιακό τίτλο από Πανεπιστήμιο/Τ.Ε.Ι. της αλλοδαπής ή 
πτυχίο ξενόγλωσσου τμήματος ελληνικού Πανεπιστημίου 
ή τίτλο σπουδών, που αναγνωρίζεται από το Υπουργείο 
Εθνικής Παιδείας και Θρησκευμάτων ως επάρκεια προ¬ 
σόντων για τη διδασκαλία της γλώσσας ή των γλωσσών 
του προγράμματος σπουδών, που θα επιλέξουν. 

Επάρκεια προσόντων για διδασκαλία της αγγλικής, 
γαλλικής, γερμανικής, ισπανικής και ιταλικής γλώσ¬ 
σας αναγνωρίζεται σε κατόχους ενός από τους κα¬ 
τωτέρω κατονομαζόμενους τίτλους σπουδών: Αγγλική: 
ΡΓοίΙοίθηογ των Πανεπιστημίων Οαπιόπόρβ ή ΜίοΝραπ, 
Πτυχίο Τμήματος Ξένων Γλωσσών, Μετάφρασης και Δι- 
ερμηνείας του Ιονίου Πανεπιστημίου. Γαλλική: ϋ.Α.Ε.Ρ. 
ΟρΙίοη ΕθΙΐΓβε ή ϋΐίβι-αΐυι-θ ή δοίοποοδ Ηυπιαίηοδ του 
Γαλλικού Ινστιτούτου, δοΓόοηηο II (ΕθΙΐΓθδ Μοάθπιβδ) 

ή δοιΐιοπηθ III (1_ΘΐϊΓΘ3 Μοάθίτίθε) ή ΑΙΙίβηοο ΡΓαποβίεο ή 
δυρβπβυι· 3θιτίθ 0Θ0ΓΘ, Πτυχίο Τμήματος Ξένων Γλωσ¬ 
σών, Μετάφρασης και Διερμηνείας του Ιονίου Πανεπι¬ 
στημίου. Γερμανική: Ογο53Θ5 ΟουΙεοΙίθε δρΓ3θίιάίρΙοπη 
του Ινστιτούτου ΟΟΕΤΗΕ. Ισπανική: Δίπλωμα Ισπανικής 
ϋ.Ε.Ι-.Ε. δυροποΓ του Ινστιτούτου ΟθΓνβηίβε-Ελλάδας και 
το Δίπλωμα Ο.Ε1.Ε. του Πανεπιστημίου δβΙβπηβηοβ-Ισπα- 
νίας. Ιταλική: Δίπλωμα του Πανεπιστημίου της Ροιτιςιία 
επιπέδου “ΑόίΙίΙβζίοηο”, “ϋίρίοηηβ άί ΑόιΙίΙαζίοηο ΑΝ.,.Ρθγ 
δίΓβπίθπ”, Δίπλωμα του Ιταλικού Ινστιτούτου (ϋίρΙοηηΒ άί 
ϋπςυβ ο 0υΙΙυΓ3 Ιΐ3ΐί3Π3 - ΟοΓεο ΒυρθΐϊοΓβ). Για τις λοι¬ 
πές γλώσσες ισχύουν αντίστοιχα τα Πτυχία Τμημάτων 
Γλώσσας και Φιλολογίας ομοταγών Α.Ε.Ι. του εξωτερικού 
ή τα μεταπτυχιακά ή διδακτορικά διπλώματα ομοταγών 
Α.Ε.Ι. του εξωτερικού. 

10. Η μη προσέλευση υποψηφίου στην εξέταση της 
ξένης γλώσσας (ανεξαρτήτως λόγου) θεωρείται ως 
ανεπιτυχής συμμετοχή σ’ αυτή. 

11. Μετά την επικύρωση των αποτελεσμάτων από το 
Διοικητικό Συμβούλιο όλοι οι διαγωνισθέντες υποψήφιοι 
λαμβάνουν γνώση της αναλυτικής βαθμολογίας τους με 
ειδικό έντυπο, που αποστέλλεται ταχυδρομικώς - εντός 
ευλόγου χρονικού διαστήματος - στη διεύθυνση, που 
έχουν δηλώσει. 

Δ'. ΒΑΘΜΟΛΟΓΙΑ ΚΑΙ ΣΕΙΡΑ ΕΠΙΤΥΧΙΑΣ 

1. Η κλίμακα της βαθμολογίας των γραπτών διαγωνι¬ 
σμάτων και του πτυχίου/διπλώματος ορίζεται σε εικο- 
σάβαθμη κλίμακα (από 0 έως 20) του δε πτυχίου/διπλώ- 
ματος γίνεται αναγωγή σε εικοσάβαθμη κλίμακα. 

2. Βαθμός για κάθε μάθημα είναι ο μέσος όρος των 
βαθμών, που έδωσαν τα Μέλη της Εξεταστικής Επι¬ 
τροπής. 

3. Γ ια όλα τα γραπτά διαγωνίσματα ως βάση επιτυ¬ 
χίας ορίζεται ο βαθμός 14. Μπορεί όμως να θεωρηθεί 
επιτυχών ο υποψήφιος και στην περίπτωση, που θα 
συγκεντρώσει μέσο όρο βαθμολογίας των μαθημάτων 
το βαθμό 14, αν και έχει βαθμολογία σε ένα και μόνο 
μάθημα μικρότερη του 14 και μέχρι του βαθμού 12. Ο 
υποψήφιος, που έλαβε σε δύο μαθήματα κάτω από το 
βαθμό 14, θεωρείται αποτυχών και δεν περιλαμβάνεται 
στον πίνακα σειράς επιτυχίας. 

4. Τα γραπτά αποκαλύπτονται μετά την παράδοση 
και τη βαθμολόγηση και του τελευταίου μαθήματος. 
Εξάγεται ο μέσος όρος κατά μάθημα και στη συνέχεια 
ο μέσος όρος όλων των μαθημάτων. 

5. Ο τελικός βαθμός, που καθορίζει και τη σειρά επι¬ 
τυχίας του υποψηφίου, προκύπτει από το άθροισμα του 
μέσου όρου της βαθμολογίας των γραπτών διαγωνισμά¬ 
των πολλαπλασιασμένου επί το συντελεστή 0,8 και του 
βαθμού του πτυχίου, αφού αναχθεί στην εικοσάβαθμη 
κλίμακα, πολλαπλασιασμένου επί το συντελεστή 0,2. 

6. Η βαθμολογία της εξέτασης στην ξένη γλώσσα δεν 
συμψηφίζεται με τους βαθμούς των γραπτών διαγω¬ 
νισμάτων και του πτυχίου, ούτε υπολογίζεται για την 
εξαγωγή της τελικής βαθμολογίας κάθε υποψηφίου. 

7. Για να θεωρηθεί επιτυχής η εξέταση στην ξένη 
γλώσσα, πρέπει ο υποψήφιος εξωτερικού να συγκε¬ 
ντρώσει μέσο όρο βαθμολογίας στα γραπτά και στα 
προφορικά το βαθμό 14 (με άριστα το 20), ενώ του 
εσωτερικού το βαθμό 14 μόνο στη γραπτή εξέταση. 

8. Υποψήφιος, που δεν επέτυχε τουλάχιστον τη βάση 
(14 με άριστα το 20) στην εξέταση της ξένης γλώσσας, 
έχει το δικαίωμα να επανεξεταστεί μία ακόμη φορά σ’ 
αυτή μετά παρέλευση τουλάχιστον τριών μηνών από 
την πρώτη εξέταση. Στην περίπτωση της επιτυχίας 
κατά την επανεξέταση παραμένει στον πίνακα αυτών, 


που πέτυχαν στο διαγωνισμό. Αν αποτύχει ή αν δεν 
προσέλθει (ανεξαρτήτως λόγου) στη δεύτερη εξέταση, 
διαγράφεται οριστικά από τον πίνακα των επιτυχόντων 
και τη θέση του καταλαμβάνει ο αμέσως επόμενος στη 
σειρά επιτυχίας, αν υπάρχει. 

Υποψήφιος, που πέτυχε στην εξέταση της ξένης γλώσ¬ 
σας, δεν είναι υποχρεωμένος να εξεταστεί σ’ αυτή, αν 
λάβει μέρος στον αμέσως επόμενο διαγωνισμό του 
αυτού μεταπτυχιακού προγράμματος υποτροφιών του 
Ι.Κ.Υ. 

9. Το Διοικητικό Συμβούλιο του Ι.Κ.Υ. ανακηρύσσει τους 
υποψηφίους υποτρόφους με βάση την απόλυτη βαθμο¬ 
λογική σειρά επιτυχίας στο διαγωνισμό για την κάλυψη 
του αριθμού των θέσεων υποτροφιών, που έχουν προ¬ 
κηρυχθεί για κάθε ειδίκευση. Αν ο συνολικός αριθμός 
των θέσεων υποτροφιών, που έχουν προκηρυχθεί, δεν 
καλυφθεί από ισάριθμους επιτυχόντες, με απόφαση 
του Υπουργού Εθνικής Παιδείας και θρησκευμάτων και 
ύστερα από αιτιολογημένη πρόταση του Διοικητικού 
Συμβουλίου του Ι.Κ.Υ. χορηγούνται υποτροφίες για την 
πλήρωση των κενών θέσεων υποτροφιών, που προκύ¬ 
πτουν, και σε επιλαχόντες, σύμφωνα με τη σειρά κατά¬ 
ταξής τους στους πίνακες αποτελεσμάτων ανά Ειδίκευ¬ 
ση - Τομέα - Υποτομέα επιστήμης των μεταπτυχιακών 
προγραμμάτων του Ι.Κ.Υ. Σε περίπτωση μεγαλύτερου 
αριθμού επιλαχόντων της ίδιας σειράς κατάταξης, χο¬ 
ρηγείται υποτροφία σε όλους, με την προϋπόθεση ότι 
η δαπάνη για τη χρηματοδότηση των υποτροφιών τους 
καλύπτεται από τις πιστώσεις του εγκρινόμενου κατ’ 
έτος προϋπολογισμού του Ιδρύματος. 

10. Στους επιτυχόντες εκ των υποψηφίων στα με¬ 
ταπτυχιακά προγράμματα υποτροφιών εξωτερικού και 
εσωτερικού, που είναι τέκνα πολύτεκνων οικογενειών, 
χορηγούνται υποτροφίες καθ’ υπέρβαση και εκτός σει¬ 
ράς των προκηρυχθεισών θέσεων υποτροφιών. 

Εξ ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΓΙΑ ΤΗΝ ΕΝΑΡΞΗ 
ΤΗΣ ΥΠΟΤΡΟΦΙΑΣ 

1. Οι δημόσιοι υπάλληλοι κτλ. πρέπει να υποβάλουν 
αντίγραφο της απόφασης της προϊσταμένης τους Αρ¬ 
χής, που τους χορηγεί εκπαιδευτική άδεια από της 
ημερομηνίας έναρξης της υποτροφίας, όπως αυτή κα¬ 
θορίζεται από το Διοικητικό Συμβούλιο του Ι.Κ.Υ., καθώς 
και βεβαίωση της Υπηρεσίας τους για την ακριβή ημε¬ 
ρομηνία αποχώρησής τους από αυτήν (την Υπηρεσία). 

- Οι άνδρες υποψήφιοι οφείλουν να υποβάλουν πι¬ 
στοποιητικό από το στρατολογικό γραφείο, που να 
βεβαιώνει ότι έχουν εκπληρώσει τις στρατιωτικές τους 
υποχρεώσεις ή έχουν νόμιμα απαλλαγεί απ’ αυτές ή 
τελούν σε αναβολή κατάταξης. 

2. Οι υποψήφιοι υπότροφοι εξωτερικού υποχρεού- 
νταί: 

I. Εντός της προθεσμίας, που ορίζεται από το Διοικη¬ 
τικό Συμβούλιο του Ι.Κ.Υ.: 

α. Να υποβάλουν αναλυτικό πρόγραμμα των μεταπτυ¬ 
χιακών τους σπουδών, το οποίο απαραιτήτως πρέπει 
να εντάσσεται στο πλαίσιο του γνωστικού πεδίου της 
ειδίκευσης, στην οποία πέτυχαν. 

β. Να δηλώσουν τους τίτλους μεταπτυχιακών σπου¬ 
δών, που θα επιδιώξουν να αποκτήσουν κατά τη διάρ¬ 
κεια της μετεκπαίδευσής τους. 

γ. Να δηλώσουν με σειρά προτίμησης τα Πανεπιστή- 
μια/Τ.Ε.Ι. της αλλοδαπής, όπου επιθυμούν να μετεκπαι- 
δευθούν ως τακτικοί με πλήρη φοίτηση μεταπτυχιακοί 
σπουδαστές - εσωκλείοντας απαραιτήτως το πρόγραμ¬ 
μα των Πανεπιστημίων/Τ.Ε.Ι. (πληροφοριακό δελτίο) - 
καθώς και βεβαίωση για τυχόν απαίτηση διδάκτρων 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24843 


και το ύψος τους. Επισημαίνεται ότι, αν ο υποψήφιος 
υπότροφος δεν υποβάλει τον Οδηγό Σπουδών του Ιδρύ¬ 
ματος, όπου θα μετεκπαιδευτεί, δεν θα είναι δυνατή η 
έγκριση του προγράμματος των σπουδών του. 

Τα παραπάνω πρέπει να εγκριθούν από το Διοικητικό 
Συμβούλιο του Ι.Κ.Υ., για να καταστεί δυνατή η έναρξη 
χρήσης της υποτροφίας. 

II. Μέχρι την έναρξη του ακαδημαϊκού έτους της προ¬ 
κήρυξης του προγράμματος υποτροφιών: 

α. Να φροντίσουν (μόνοι τους) για την οριστικοποίηση 
της αποδοχής τους από το Εκπαιδευτικό Ίδρυμα, που 
εγκρίθηκε από το Διοικητικό Συμβούλιο. 

β. Να υποβάλουν βεβαίωση του Εκπαιδευτικού Ιδρύμα¬ 
τος, ότι έγιναν αποδεκτοί ως τακτικοί πλήρους φοίτη¬ 
σης μεταπτυχιακοί σπουδαστές, ώστε να είναι δυνατή 
η χρήση της υποτροφίας από της ενάρξεως του ακα¬ 
δημαϊκού έτους της προκήρυξης. 

Κάθε υπότροφος είναι υποχρεωμένος να φοιτήσει 
στο Εκπαιδευτικό Ίδρυμα, που εγκρίθηκε και να μην 
παραβιάσει, με οποιοδήποτε τρόπο, το εγκεκριμένο 
πρόγραμμα σπουδών του. 

3. Οι υποψήφιοι υπότροφοι εσωτερικού οφείλουν: 

- Να πραγματοποιούν τις μεταπτυχιακές σπουδές 
στην Ελλάδα και να λαμβάνουν το μεταπτυχιακό τους 
τίτλο μόνον από ελληνικό Πανεπιστήμιο. 

- Για την ενεργοποίηση της υποτροφίας υποχρεούνται 
να υποβάλουν εντός της προθεσμίας, που ορίζεται από 
το Διοικητικό Συμβούλιο του Ι.Κ.Υ., τα ακόλουθα: 

α. Πιστοποιητικό εγγραφής σε μεταπτυχιακό πρό¬ 
γραμμα Τμήματος Πανεπιστημίου, που απονέμει Με¬ 
ταπτυχιακό Δίπλωμα Ειδίκευσης (Μ.Δ.Ε.), καθώς και το 
Φ.Ε.Κ. της υπουργικής απόφασης για τη θεσμοθέτηση 
και λειτουργία του Μεταπτυχιακού Προγράμματος ή 
Βεβαίωση Πανεπιστημίου, ότι ορίστηκε Τριμελής Συμ¬ 
βουλευτική Επιτροπή (σύμφωνα με τις διατάξεις του ν. 
2083/1992), που θα παρακολουθεί και θα επιβλέπει τις 
μεταπτυχιακές σπουδές του υποτρόφου και 

β. Βεβαίωση της Τριμελούς Επιτροπής, όπου θα ανα- 
φέρεται, ότι ορίστηκε το θέμα της διατριβής του, το 
οποίο και θα ορίζεται, και ότι εντάσσεται στο πλαίσιο 
του γνωστικού πεδίου της ειδίκευσης, στην οποία πέ¬ 
τυχε. 

Οι καλλιτέχνες υποψήφιοι υπότροφοι υποχρεούνται να 
υποβάλουν βεβαίωση για την αποδοχή και επίβλεψη του 
καλλιτεχνικού έργου από καθηγητή του οικείου Πανεπι¬ 
στημίου, το πρόγραμμα σπουδών και το θέμα του. 

Η αποδοχή του υποψηφίου υποτρόφου από ελληνικό 
Πανεπιστήμιο εξασφαλίζεται με αποκλειστική ευθύνη 
του. 

4. Η έναρξη της υποτροφίας πραγματοποιείται, αφού 
υποβληθούν όλα τα παραπάνω δικαιολογητικά, εγκρι- 
θούν από το Διοικητικό Συμβούλιο του Ιδρύματος και 
υπογράφει η σχετική σύμβαση με το Ι.Κ.Υ. 

Αιτήματα υποψηφίων υποτρόφων εσωτερικού για 
πραγματοποίηση των σπουδών τους σε Πανεπιστήμιο 
του εξωτερικού και υποβολή της διατριβής τους σ’ αυτό 
με καταβολή τροφείων Ελλάδας δεν γίνονται δεκτά. 

5. Οι υποχρεώσεις των υποτρόφων εξωτερικού - εσω¬ 
τερικού εμπεριέχονται και σε σχετικό «Οδηγό Υποτρό¬ 
φων», που χορηγείται από το Ι.Κ.Υ. 

ΣΤ'. ΔΙΑΡΚΕΙΑ ΤΗΣ ΥΠΟΤΡΟΦΙΑΣ 

Η διάρκεια της υποτροφίας ορίζεται από 12 έως 36 
μήνες και εξαρτάται τόσο από το πρόγραμμα σπουδών, 
που θα ακολουθήσει ο υπότροφος, όσο και από την 
επίδοση, που θα σημειώνει κατά τη διάρκεια της με¬ 
τεκπαίδευσής του, με την προϋπόθεση ότι δεν υπάρχει 


επαρκής οικονομική κάλυψη από άλλη πηγή. Συγκεκρι¬ 
μένα: 

1. Για τους υποτρόφους εξωτερικού: 

α. 12 μήνες για εξειδίκευση πτυχιούχων Τ.Ε.Ι. σε ομο- 
ταγή Εκπαιδευτικά Ιδρύματα ή σε αναγνωρισμένα 
ερευνητικά Εργαστήρια Βιομηχανικών Μονάδων του 
εξωτερικού, ύστερα από απόφαση του Διοικητικού 
Συμβουλίου. 

β. 12 μήνες για πρόγραμμα σπουδών επιπέδου Μ.Α./ 
Μ.δο. ή Μ.ΡίιίΙ. ή Ο.Ε.Α. ή άλλου ισότιμου τίτλου. 

Επισημαίνεται ότι, αν από το πρόγραμμα του Πανεπι¬ 
στημίου για το Μ.Α./Μ.δο. ή Μ.ΡίιίΙ. ή Ο.Ε.Α. προβλέπεται 
ως ελάχιστος για την απόκτηση του τίτλου χρόνος 
μεγαλύτερος του ενός έτους, η περίπτωση κρίνεται από 
το Διοικητικό Συμβούλιο του Ιδρύματος. 

γ. Διευκρινίζεται ότι, αν για την εγγραφή σε πρόγραμ¬ 
μα σπουδών επιπέδου Μ.Α./Μ.δο.ή Μ.ΡίιίΙ. ή Ο.Ε.Α. απαιτεί¬ 
ται η απόκτηση διπλώματος κατωτέρου επιπέδου (π.χ. 
ΟίρΙοπια), δεν χρηματοδοτείται από το Ι.Κ.Υ. η διάρκεια 
σπουδών αυτού του επιπέδου. 

δ. 12 μήνες για την κατηγορία των Καλών Τεχνών 
(Ζωγραφική, Γλυπτική, Χαρακτική κτλ.) για πρόγραμμα 
σπουδών επιπέδου Μ,Α./Μ.δο. ή Μ.ΡΝΙ. ή Ο.Ε.Α. ή άλλου 
ισότιμου τίτλου. 

ε. 12 έως 24 μήνες για την κατηγορία των καλλιτεχνι¬ 
κών ειδικεύσεων (Μουσική, Κινηματογράφος Πρακτικής 
Κατεύθυνσης, Θέατρο, Χορός), με δυνατότητα χορήγη¬ 
σης και τρίτου - κατ’ ανώτατο όριο - έτους υποτροφίας, 
όταν αυτό απαιτείται από το πρόγραμμα σπουδών, το 
οποίο οδηγεί στην απόκτηση διπλώματος ανωτέρου 
από εκείνο, το οποίο κατέχουν. 

στ. Για την κατηγορία των πτυχιούχων/διπλωμα- 
τούχων Πανεπιστημίων/Τ.Ε.Ι. το πέραν των 24 μηνών 
χρονικό διάστημα (τρίτο έτος υποτροφίας) χορηγείται 
αποκλειστικά και απαρέκκλιτα στους εγγραφόμενους σε 
επίπεδο διδακτορικού τίτλου σπουδών (Ρά.ϋ. ή ϋοοίΟΓαΙ 

ή 0θθΙθΓ3ΐθ). 

Αν απαιτηθεί παράταση της υποτροφίας πέραν των 36 
μηνών για την ολοκλήρωση της διδακτορικής διατριβής 

- πράγμα που θα βεβαιώνεται από τον επόπτη σπουδών 

- μπορεί το Διοικητικό Συμβούλιο του Ι.Κ.Υ. να εξετάσει 
τη δυνατότητα χορήγησης ενός επιπλέον εξαμήνου, κατ’ 
ανώτατο όριο, με καταβολή τροφείων και χωρίς κάλυψη 
διδάκτρων ή άλλων δαπανών οποιοσδήποτε μορφής. 

2. Γ ια τους υποτρόφους εσωτερικού χρόνος διάρκειας 
εκάστου μεταπτυχιακού προγράμματος σπουδών λογί¬ 
ζεται η ελάχιστη διάρκεια αυτού, όπως καθορίζεται και 
αναφέρεται στο Φ.Ε.Κ. θεσμοθέτησης και λειτουργίας 
του. Συγκεκριμένα: 

α. 12 μήνες για την απόκτηση του Μεταπτυχιακού 
Διπλώματος Ειδίκευσης, εφόσον το Πρόγραμμα Μετα¬ 
πτυχιακών Σπουδών είναι αντίστοιχης διάρκειας. 

β. 18 έως 24 μήνες για την απόκτηση του Μεταπτυ¬ 
χιακού Διπλώματος Ειδίκευσης, εφόσον το Πρόγραμμα 
Μεταπτυχιακών Σπουδών είναι αντίστοιχης διάρκειας. 

γ. Δεν χορηγείται υποτροφία πέραν των 24 μηνών 
για την απόκτηση του Α' Μεταπτυχιακού Τίτλου, έστω 
και αν η διάρκεια του προγράμματος είναι μεγαλύτερη 
των 24 μηνών. 

δ. Δεν χορηγείται υποτροφία, εάν - κατά την ημερομη¬ 
νία έναρξης της υποτροφίας - ο υποψήφιος υπότροφος 
έχει διανύσει τους προβλεπόμενους 12, 18 ή 24 μήνες 
του Προγράμματος Μεταπτυχιακών Σπουδών και δεν 
έχει εκπληρώσει τις υποχρεώσεις του. Στην περίπτωση 
αυτή, η υποτροφία θα χορηγηθεί μόνον, εφόσον γίνει 
αποδεκτός για εκπόνηση διδακτορικής διατριβής. 

ε. 12 έως 24 μήνες για εκπόνηση συγκεκριμένου καλ¬ 
λιτεχνικού έργου, υπό τον όρο ικανοποιητικής επίδο¬ 
σης. 

στ. 12 έως 36 μήνες συνολικά με βάση την επίδοση 
του υποτρόφου για την απόκτηση του διδακτορικού 
τίτλου. 

Αν απαιτηθεί παράταση της υποτροφίας πέραν των 36 
μηνών για την ολοκλήρωση της διδακτορικής διατριβής 
- πράγμα που θα βεβαιώνεται από την Τριμελή Συμ¬ 
βουλευτική Επιτροπή - μπορεί το Διοικητικό Συμβούλιο 
του Ι.Κ.Υ. να εξετάσει τη δυνατότητα χορήγησης ενός 
επιπλέον εξαμήνου, κατ’ ανώτατο όριο, με καταβολή 
τροφείων. 

Αν η διδακτορική διατριβή δεν ολοκληρωθεί μέχρι της 
λήξης της υποτροφίας, αποφασίζεται από το Διοικητικό 
Συμβούλιο παράταση της προθεσμίας υποβολής της 
έως το ανώτατο όριο, που προβλέπεται από το Νόμο 
και εφόσον θα προκύπτει από επίσημο πιστοποιητικό, 
χωρίς καμμία οικονομική επιβάρυνση του Ι.Κ.Υ. 

Ζ'. ΟΡΟΙ ΤΗΣ ΥΠΟΤΡΟΦΙΑΣ 

1. Σύμφωνα με τον ιδρυτικό νόμο του Ι.Κ.Υ. «των ενι¬ 
σχύσεων τούτων δικαιούνται πρόσωπα μη διαθέτοντα 
επαρκή ίδια οικονομικά μέσα, διακρινόμενα δε εις νο¬ 
ημοσύνην, επίδοσιν εις τας σπουδάς των, χρηστότητα 
και ήθος». 

2. Το Ίδρυμα ελέγχει την πρόοδο των υποτρόφων, που 
μετεκπαιδεύονται στο εξωτερικό και στο εσωτερικό. Το 
Διοικητικό Συμβούλιο έχει το δικαίωμα να αποφασίσει 
για την ανάκληση ή την οριστική διακοπή της υποτρο¬ 
φίας, όταν κρίνει ότι συντρέχουν λόγοι (αναφερόμενοι 
στην επίδοση, στο ήθος, στην οικονομική κατάσταση 
κτλ.), που το επιβάλλουν. 

3. Κάθε υπότροφος υποχρεούται να υπογράψει ειδική 
σύμβαση με το Ι.Κ.Υ., όπου ορίζονται οι κύριες υποχρε¬ 
ώσεις του και ειδικότερα: 

α. Το πρόγραμμα μετεκπαίδευσης να εντάσσεται στην 
ειδίκευση, στην οποία πέτυχε και να μην παρεκκλίνει 
απ’ αυτή. 

β. Να αφιερωθεί ουσιαστικά - καθόλη τη διάρκεια 
της υποτροφίας του - στις μεταπτυχιακές του σπουδές 
και να μην αναλάβει εργασία ή έργο, που δημιουργεί 
προσκόμματα και καθυστερήσεις στην ομαλή εξέλιξη 
της μετεκπαίδευσής του. 

Η ανάληψη από τον υπότροφο εργασίας ή έργου (με 
ή χωρίς απολαβές) επιτρέπεται μόνον εφόσον δεν δη¬ 
μιουργεί προσκόμματα και καθυστερήσεις στην ομαλή 
εξέλιξη της μετεκπαίδευσής του. 

γ. Να υποβάλλει κάθε εξάμηνο αναλυτική έκθεση 
σπουδών, που θα συνοδεύεται από επίσημα πιστοποι¬ 
ητικά προόδου. 

δ. Να μη μετακινείται από τον τόπο, όπου μετεκπαι¬ 
δεύεται, χωρίς να το έχει προηγουμένως γνωστοποιήσει 
στοΊδρυμα. Διαφορετικά, η μετακίνηση (ιδίως του υπο¬ 
τρόφου εξωτερικού) μπορεί να θεωρηθεί ως παραίτηση 
από την υποτροφία. 

Η μετακίνηση του υποτρόφου εξωτερικού στην Ελλά¬ 
δα για ερευνητικούς λόγους μπορεί να πραγματοποιηθεί 
με απόφαση του Διοικητικού Συμβουλίου ύστερα από 
αίτηση του υποτρόφου, στην οποία θα καθορίζεται ο 
ακριβής χρόνος παραμονής, μετά ί. συνοπτικού διαγράμ¬ 
ματος της εργασίας, που θα πραγματοποιήσει και Ιί. 
βεβαίωσης του επόπτη σπουδών στην αλλοδαπή, από 
την οποία θα προκύπτει η αναγκαιότητα της ειδικής 
έρευνας στην Ελλάδα. Για τη μετακίνηση αυτή η παρα¬ 
μονή του υποτρόφου στην Ελλάδα δεν επιτρέπεται να 
υπερβαίνει τους 2 μήνες κατ’ έτος σπουδών. 


4. Μετά τη λήξη της υποτροφίας: 

- Να υποβάλει την ερευνητική του εργασία για κρίση 
στο Πανεπιστήμιο της Ελλάδας ή της αλλοδαπής, όπου 
μετεκπαιδεύτηκε. 

- Ο υπότροφος εξωτερικού οφείλει να επιστρέφει αμέ¬ 
σως στην Ελλάδα και να παραμείνει για μία πενταετία 
ασκώντας έργο, που αντιστοιχεί στην ειδίκευση, στην 
οποία μετεκπαιδεύθηκε. Στην περίπτωση που δεν εί¬ 
ναι εφικτή η άμεση επαγγελματική αποκατάσταση του 
υποτρόφου, εξετάζεται από το Διοικητικό Συμβούλιο η 
δυνατότητα αδείας προσωρινής άσκησης έργου στο 
εξωτερικό. 

Αν, μετά τη λήξη της υποτροφίας, η ολοκλήρωση του 
προγράμματος μετεκπαίδευσης απαιτεί επιπλέον πα¬ 
ραμονή στο εξωτερικό, μπορεί να χορηγηθεί από το 
Διοικητικό Συμβούλιο ειδική άδεια για ορισμένο χρόνο, 
χωρίς οικονομική επιβάρυνση του Ι.Κ.Υ. 

- Μέσα σε ένα τρίμηνο από της οριστικής επιστρο¬ 
φής του στην Ελλάδα, να υποβάλει στο Ι.Κ.Υ. τελική 
έκθεση σπουδών με σχετικά πιστοποιητικά, τίτλους, 
δημοσιεύματα κτλ. 

- Ο υπότροφος εσωτερικού οφείλει επίσης να παρα- 
μείνει για μία πενταετία στην Ελλάδα ασκώντας έργο, 
που αντιστοιχεί στην ειδίκευση, στην οποία μετεκπαι- 
δεύθηκε. 

- Αν ο υπότροφος (εξωτερικού - εσωτερικού) είναι 
δημόσιος υπάλληλος, οφείλει μετά τη λήξη της εκπαι¬ 
δευτικής του άδειας να συνεχίσει την προσφορά των 
υπηρεσιών του στο δημόσιο τομέα για χρονικό διάστημα 
ίσο με το τριπλάσιο του χρόνου της εκπαιδευτικής του 
άδειας (ν. 2683/1999, άρθρο 58, παρ. 7). 

Παραβίαση των πιο πάνω όρων έχει ως συνέπεια 
την υποχρέωση του τέως υποτρόφου να επιστρέφει 
στο Ι.Κ.Υ. το συνολικό ποσό της υποτροφίας σύμφωνα 
με τις διατάξεις, που διέπουν την είσπραξη δημοσίων 
εσόδων. 

Λόγω των ανωτέρω δεσμεύσεων είναι υποχρεωμένος 
ο πρώην υπότροφος να ανακοινώνει στο Ι.Κ.Υ. κάθε Δε¬ 
κέμβριο και για μία πενταετία, μετά τη λήξη της υπο¬ 
τροφίας, τη διεύθυνση και την ενασχόλησή του. 

- Κάθε υπότροφος (εξωτερικού - εσωτερικού) καταθέ¬ 
τει στο Ι.Κ.Υ. αντίγραφα των μεταπτυχιακών τίτλων, που 
αποκτά και ένα αντίτυπο της διατριβής ή των διατριβών 
και των άλλων επιστημονικών δημοσιευμάτων του για 
το ειδικό τμήμα της βιβλιοθήκης. Ο Καλλιτέχνης οφείλει 
να καταθέσει υπέρ της πινακοθήκης του Ιδρύματος - 
Χορηγού ένα πρωτότυπο έργο του. 

Η'. ΣΥΜΜΕΤΟΧΗ ΥΠΟΤΡΟΦΩΝ ΕΣΩΤΕΡΙΚΟΥ ΣΕ ΠΡΟ¬ 
ΓΡΑΜΜΑΤΑ ΤΗΣ ΕΥΡΩΠΑΪΚΗΣ ΕΝΩΣΗΣ 

Η υποτροφία εσωτερικού δεν διακόπτεται, αν ο υπό¬ 
τροφος κατά τη διάρκειά της τύχει και υποτροφίας 
κινητικότητας, μέσω των ευρωπαϊκών προγραμμάτων, 
που διαχειρίζεται το Ι.Κ.Υ., προκειμένου να διανύσει μία 
αναγνωρισμένη περίοδο σπουδών στο εξωτερικό. 

Αν όμως τύχει υποτροφίας μέσω άλλων ευρωπαϊκών 
προγραμμάτων, το Διοικητικό Συμβούλιο του Ι.Κ.Υ. θα 
αποφασίζει κατά περίπτωση. 

Στις ανωτέρω περιπτώσεις ο υπότροφος υποχρεούται 
να υποβάλει βεβαίωση είτε από τους υπευθύνους του 
Μεταπτυχιακού Τμήματος είτε από την Τριμελή Συμβου¬ 
λευτική Επιτροπή, στην οποία θα αναγράφονται: 

ί. το ευρωπαϊκό πρόγραμμα, στο οποίο συμμετέχει, 

μ. το χρονικό διάστημα, που θα διανυθεί στο εξωτε¬ 
ρικό και 

ΠΙ. ότι το πρόγραμμα, που θα ακολουθήσει, θα αναγνω¬ 
ριστεί πλήρως και θα αποτελέσει μέρος της ερευνητικής 

του εργασίας για την απόκτηση του μεταπτυχιακού 
τίτλου από το ελληνικό Πανεπιστήμιο. 

Θ'. ΟΙΚΟΝΟΜΙΚΕΣ ΠΑΡΟΧΕΣ 

Το Ίδρυμα χορηγεί: 

- Στους υποτρόφους εξωτερικού: α) μηνιαία τροφεία, 
β) δαπάνες για τα καθαρά πανεπιστημιακά δίδακτρα 
υποχρεωτικού χαρακτήρα, το ύψος των οποίων δεν θα 
υπερβαίνει το κατώτερο όριο του ποσού, που απαιτούν 
τα βρετανικά εκπαιδευτικά ιδρύματα από τους μετα¬ 
πτυχιακούς σπουδαστές όλων των κρατών-μελών της 
Ευρωπαϊκής'Ενωσης, ή τέλη εγγραφής για τις κανονικές 
περιόδους φοίτησης, γ) κολλεγιακά δίδακτρα στους 
εγγραφόμενους στο Πανεπιστήμιο του Καίημπριτζ ή της 
Οξφόρδης, δ) μέρος εργαστηριακών δαπανών (εφόσον 
έχουν υποχρεωτικό χαρακτήρα για την εκτέλεση του 
προγράμματος σπουδών, που εγκρίθηκε από το Διοικη¬ 
τικό Συμβούλιο) όχι ανώτερο του % των καθαρών ετησί¬ 
ων διδάκτρων, ε) ασφάλιση, όπου απαιτείται και εφόσον 
δεν συμπεριλαμβάνεται στα δίδακτρα, στ) δαπάνη δημο¬ 
σίευσης κάθε διατριβής σε εφαρμογή του εγκεκριμένου 
προγράμματος σπουδών (Μ.Α., Μ.3ο, Μ.ΡάίΙ, ΡάΟ.), καθώς 
και ζ) εφάπαξ ποσό για έξοδα πρώτης εγκατάστασης, 
το οποίο αποσκοπεί να καλύψει και τα έξοδα των εισι¬ 
τηρίων μετάβασης και οριστικής επανόδου τους στην 
Ελλάδα μετά τη λήξη των σπουδών τους. 

Στους δημοσίους υπαλλήλους, που θα μετεκπαιδευ- 
θούν στο εξωτερικό με διπλές αποδοχές κάνοντας χρή¬ 
ση εκπαιδευτικής αδείας από την Προϊσταμένη τους 
Αρχή, καταβάλλονται οι οικονομικές παροχές, που προ- 
βλέπονται ανωτέρω, υπό τον όρο ότι η Υπηρεσία, στην 
οποία οργανικά ανήκουν, θα εφαρμόζει τις διατάξεις 
της παραγρ. 5 του άρθρου 58 του ν. 2683/1999. Στις πε¬ 
ριπτώσεις αυτές οι αρμόδιες Υπηρεσίες υποχρεούνται 
να υποβάλλουν στο Ι.Κ.Υ. εκκαθαριστικές βεβαιώσεις. 

Στους υποτρόφους, που θα πραγματοποιήσουν με¬ 
ταπτυχιακές σπουδές σε Πανεπιστήμια/Τ.Ε.Ι. των Η.Π.Α. 
ή του Καναδά ή άλλης χώρας, ύστερα από εγκριτική 
απόφαση του Διοικητικού Συμβουλίου του Ι.Κ.Υ, χορη¬ 
γούνται δίδακτρα υποχρεωτικού χαρακτήρα όχι ανώ¬ 
τερα του ύψους της κατηγορίας των μεταπτυχιακών 
σπουδών των βρετανικών Πανεπιστημίων/Τ.Ε.Ι, ενώ το 
ύψος των μηνιαίων τροφείων καθορίζεται από το Διοι¬ 
κητικό Συμβούλιο του Ι.Κ.Υ. 

- Στους υποτρόφους εσωτερικού: α') μηνιαία τροφεία, 
β') δαπάνη αναλώσιμων εργαστηριακών υλικών για όλη 
τη διάρκεια της υποτροφίας και μόνο για υποτρόφους, 
που εκπονούν διδακτορική διατριβή ή καλλιτεχνικό 
έργο (κατά περίπτωση και ύστερα από απόφαση του 
Διοικητικού Συμβουλίου) και γ') δαπάνη δημοσιεύσεως 
διδακτορικής διατριβής. Στους υπαλλήλους του Δημο¬ 
σίου, Ν.Π.Δ.Δ. ή Οργανισμών, που θα πραγματοποιήσουν 
μεταπτυχιακές σπουδές στην Ελλάδα κάνοντας χρήση 
εκπαιδευτικής αδείας με απλές αποδοχές, θα καταβάλ¬ 
λεται από το Ι.Κ.Υ. το ήμισυ του ποσού των μηνιαίων 
τροφείων. Στους εγγάμους πολύτεκνους υποτρόφους/ 
δημοσίους υπαλλήλους το ποσό των μηνιαίων τροφείων 
καταβάλλεται στο ακέραιο υπό τον όρο υποβολής ί) επί¬ 
σημου πιστοποιητικού για την οικογενειακή κατάστασή 
τους και ϋ) εκκαθαριστικού σημειώματος της αρμόδι¬ 
ας Οικονομικής Εφορίας για το καθαρό οικογενειακό 
φορολογητέο εισόδημα και ύστερα από απόφαση του 
Διοικητικού Συμβουλίου για την καθεμία περίπτωση. 

Δεν επιτρέπεται η παράλληλη λήψη υποτροφίας από 
άλλη πηγή. Κατ’ εξαίρεση το Διοικητικό Συμβούλιο μπο¬ 
ρεί σε ειδικές περιπτώσεις να επιτρέπει τη σύγχρονη 
λήψη παράλληλης οικονομικής ενίσχυσης. 


Το ύψος των οικονομικών παροχών καθορίζεται από 
το Διοικητικό Συμβούλιο του Ιδρύματος με βάση τις 
οικονομικές δυνατότητες του Ι.Κ.Υ. 

Επίσης, από το Διοικητικό Συμβούλιο ορίζονται κάθε 
φορά οι ειδικεύσεις μετά της εξεταστέας ύλης, ο αριθ¬ 
μός των θέσεων υποτροφιών ανά ειδίκευση-πρόγραμμα, 
η ηλικία των υποψηφίων, οι προθεσμίες υποψηφιότητας 
και υποβολής στοιχείων, ο χρόνος και ο τόπος διεξα¬ 
γωγής των διαγωνισμών. 

II. ΚΑΝΟΝΙΣΜΟΣ ΥΠΟΤΡΟΦΙΩΝ ΓΙΑ 
ΜΕΤΑΔΙΔΑΚΤΟΡΙΚΗ ΕΡΕΥΝΑ ΣΤΗΝ ΕΛΛΑΔΑ 

Α'. ΠΡΟΫΠΟΘΕΣΕΙΣ ΥΠΟΨΗΦΙΟΤΗΤΑΣ 

1. Ελληνική εθνικότητα ή ιθαγένεια. 

2. Κατοχή διδακτορικού διπλώματος ελληνικού Πανε¬ 
πιστημίου ή ομοταγούς του εξωτερικού αναγνωρισμένου 
από το Κράτος. 

Επισημαίνεται ότι, κατά την ημερομηνία λήξης της 
προθεσμίας υποβολής της υποψηφιότητας στο Ι.Κ.Υ, δεν 
πρέπει να έχει παρέλθει τριετία από της ημερομηνίας 
της τελευταίας επιτυχούς υποστήριξης ή της αντίστοι¬ 
χης προφορικής εξέτασης για την απόκτηση του διδα¬ 
κτορικού διπλώματος. Ο χρόνος αυτός προσαυξάνεται 
για χρόνο ίσο με τη διάρκεια της στρατιωτικής θητείας, 
εφόσον αυτή εκπληρώθηκε μετά την ως άνω ημερομη¬ 
νία (δηλαδή την ημερομηνία της τελευταίας επιτυχούς 
υποστήριξης ή της αντίστοιχης προφορικής εξέτασης 
για την απόκτηση του διδακτορικού διπλώματος). 

3. Ηλικία εντός του ορίου, που τίθεται από το Διοικη¬ 
τικό Συμβούλιο του Ι.Κ.Υ. 

4. Εκπλήρωση στρατιωτικών υποχρεώσεων ή νόμιμη 
απαλλαγή (για τους άνδρες υποψηφίους). Επίσης, μπο¬ 
ρούν να υποβάλουν υποψηφιότητα και οι στρατευμένοι, 
υπό τον όρο ότι έως την ημερομηνία έναρξης της υπο¬ 
τροφίας θα έχουν εκπληρώσει τις στρατιωτικές τους 
υποχρεώσεις και πάντως όχι μετά την 31η Οκτωβρίου 
του ακαδημαϊκού έτους του προγράμματος υποτρο¬ 
φιών. 

5. Ο/Η υποψήφιος/α να μην κατέχει έμμισθη θέση. 
Εξαιρούνται οι διδάσκοντες βάσει του Π.Δ. 407/80 και 
οι επιστημονικοί συνεργάτες των Τ.Ε.Ι. Κρίνεται απαραί¬ 
τητη η υποβολή υπεύθυνης δήλωσης του άρθρου 8 του 
ν. 1599/1986 για μη κατοχή έμμισθης θέσης. 

Β'. ΑΙΤΗΣΗ ΜΕ ΔΙΚΑΙΟΛΟΓΗΤΙΚΑ ΥΠΟΨΗΦΙΟΤΗΤΑΣ 

Για να νομιμοποιηθεί η υποψηφιότητα, κάθε υποψή¬ 
φιος οφείλει να αποστείλει στο Ι.Κ.Υ. κατά προτίμηση 
ταχυδρομικώς και αποκλειστικά με συστημένη επιστολή 
εντός της προθεσμίας, που ορίζεται από το Διοικητικό 
Συμβούλιο του Ι.Κ.Υ, την αίτηση με όλα τα κατωτέρω 
οριζόμενα δικαιολογητικά. Η ημερομηνία αποστολής θα 
προκύπτει ευκρινώς από τη σφραγίδα του ταχυδρομείου 
και το αποδεικτικό κατάθεσης του φακέλου στο ταχυ¬ 
δρομείο. Η υποβολή της υποψηφιότητας προϋποθέτει 
τα ακόλουθα στοιχεία: 

1. Ειδική έντυπη αίτηση - δήλωση συμμετοχής, που 
διατίθεται από το Ι.Κ.Υ. (ένθετη στο έντυπο της προ¬ 
κήρυξης). 

2. Μία πρόσφατη φωτογραφία, μεγέθους ταυτότητας, 
τοποθετημένη στην προβλεπόμενη θέση του εντύπου 
της αίτησης-δήλωσης. 

3. Βιογραφικό σημείωμα, που να περιλαμβάνει βιο- 
γραφικά στοιχεία, αναλυτικές σπουδές, αποκτηθέντες 
τίτλους σπουδών, επιστημονικές και επαγγελματικές 
δραστηριότητες (διαχρονικά μέχρι σήμερα), ακαδημαϊ¬ 
κές διακρίσεις, δημοσιεύματα ή αποδεκτές προς δημο¬ 
σίευση εργασίες, συμμετοχή σε συνέδρια κτλ. 

4. Απολυτήριο στρατού τύπου Α’ ή πιστοποιητικό από 
το στρατολογικό γραφείο για νόμιμη απαλλαγή από 
τις στρατιωτικές υποχρεώσεις ή πιστοποιητικό από το 
στρατολογικό γραφείο - για τους στρατευμένους - με 
την ακριβή ημερομηνία απολύσεως (για τους άνδρες 
υποψηφίους). 

5. Πανεπιστημιακοί τίτλοι σπουδών (πτυχίο και με¬ 
ταπτυχιακοί). 

6. Τίτλος ερευνητικής πρότασης και αναλυτικό πρό¬ 
γραμμα. Η ερευνητική πρόταση πρέπει να είναι ανεξάρ¬ 
τητη από τη διδακτορική διατριβή και να μην αποτελεί 
μέρος χρηματοδοτούμενου συλλογικού ερευνητικού 
προγράμματος. 

7. Ονομαστική βεβαίωση αποδοχής από Πανεπιστήμιο 
ή Τ.Ε.Ι. ή Ερευνητικό Κέντρο της Ελλάδας. 

8. Ανάτυπα δημοσιευμένων εργασιών ή αντίγραφα 
αποδεκτών προς δημοσίευση εργασιών και βεβαίωση 
αποδοχής. 

9. Αντίγραφα επιστημονικών διακρίσεων, βραβείων 
κτλ. 

10. Πιστοποιητικό ισοτιμίας του Δ.Ο.Α.Τ.Α.Π. (Α' ή Β' 
Τμήμα) ή του ΔΙ.Κ.Α.Τ.Σ.Α. ή του Ι.Τ.Ε. (για κατόχους πα¬ 
νεπιστημιακών τίτλων αλλοδαπής). Σημειώνεται ότι το 
πιστοποιητικό ισοτιμίας μπορεί να υποβληθεί στο Ι.Κ.Υ. 
πριν από την έναρξη της υποτροφίας του ακαδημαϊκού 
έτους του προγράμματος υποτροφιών. 

11. Επίσημο πιστοποιητικό οικογενειακής κατάστασης 
(για τέκνο πολύτεκνης οικογένειας). 

Το Ι.Κ.Υ. διατηρεί το δικαίωμα να ζητήσει την προσκό¬ 
μιση του ή των πρωτοτύπων για οποιοδήποτε από τα 
ανωτέρω αναφερόμενα δικαιολογητικά. 

Γ'. ΚΡΙΤΗΡΙΑ ΑΞΙΟΛΟΓΗΣΗΣ - ΜΟΡΙΑ ΑΝΑ ΚΡΙΤΗΡΙΟ 

Το περιεχόμενο του ερευνητικού προγράμματος δεν 
πρέπει να αποτελεί επανάληψη της διδακτορικής δια¬ 
τριβής ή άλλης εργασίας του υποψηφίου. 

Τα κριτήρια, βάσει των οποίων αξιολογούνται οι υπο¬ 
ψήφιοι είναι: α) ερευνητική πρόταση (0-40 μόρια), β) συγ¬ 
γραφή βιβλίων και μονογραφιών (0-15 μόρια) πλην του 
ηηαδΙθΓ και της διδακτορικής διατριβής, γ) ερευνητικές 
εργασίες (0-25 μόρια στο σύνολο των δημοσιευμένων 
ή δεκτών προς δημοσίευση εργασιών), δ) επιστημονικές 
διακρίσεις, βραβεία (0-10 μόρια) και ε) συμμετοχή σε 
συνέδρια με ανακοινώσεις (0-10 μόρια). 

Δ'. ΕΠΙΛΟΓΗ ΤΩΝ ΥΠΟΨΗΦΙΩΝ ΥΠΟΤΡΟΦΩΝ 

Το Διοικητικό Συμβούλιο ορίζει - με απόφασή του - 
για κάθε τομέα επιστήμης Διμελή ή Τριμελή Επιτροπή 
- από Μέλη Διδακτικού Ερευνητικού Προσωπικού (Δ.Ε.Π.) 
των Πανεπιστημίων ή Εκπαιδευτικού Προσωπικού (Ε.Π.) 
των Τ.Ε.Ι. και άλλων Εκπαιδευτικών Ιδρυμάτων του Δη¬ 
μοσίου ή του ευρύτερου Δημοσίου Τομέα - του ιδίου ή 
συγγενούς γνωστικού αντικειμένου, η οποία αξιολογεί 
τα στοιχεία του ατομικού φακέλου κάθε υποψηφίου. Με 
βάση την ανωτέρω αξιολόγηση καταρτίζονται από την 
Υπηρεσία οι επί μέρους ανά τομέα επιστήμης ονομα¬ 
στικοί πίνακες των υποψηφίων. 

Με απόφαση του Υπουργού Εθνικής Παιδείας και Θρη¬ 
σκευμάτων και ύστερα από αιτιολογημένη πρόταση του 
Διοικητικού Συμβουλίου του Ι.Κ.Υ. χορηγούνται υποτρο¬ 
φίες για την πλήρωση των κενών θέσεων υποτροφιών, 
που προκύπτουν, και σε επιλαχόντες σύμφωνα με τη 
σειρά κατάταξής τους στους πίνακες αποτελεσμάτων 
ανά Τομέα - Υποτομέα επιστήμης του μεταδιδακτορικού 
προγράμματος του Ι.Κ.Υ.. Σε περίπτωση μεγαλύτερου 
αριθμού επιλαχόντων της ίδιας σειράς κατάταξης, χο¬ 
ρηγείται υποτροφία σε όλους, με την προϋπόθεση ότι 
η δαπάνη για τη χρηματοδότηση των υποτροφιών τους 


καλύπτεται από τις πιστώσεις του εγκρινόμενου κατ’ 
έτος προϋπολογισμού του Ιδρύματος. 

Στους επιτυχόντες, εκ των υποψηφίων στο μεταδι¬ 
δακτορικό πρόγραμμα υποτροφιών, που είναι τέκνα 
πολύτεκνων οικογενειών, χορηγούνται υποτροφίες 
καθ’ υπέρβαση και εκτός σειράς των προκηρυχθεισών 
θέσεων υποτροφιών. 

Ε'. ΔΙΑΡΚΕΙΑ ΥΠΟΤΡΟΦΙΑΣ 

Η διάρκεια της υποτροφίας ορίζεται από 6 έως 12 κατ’ 
ανώτατο όριο μήνες. 

ΣΤ'. ΟΡΟΙ ΤΗΣ ΥΠΟΤΡΟΦΙΑΣ - ΥΠΟΧΡΕΩΣΕΙΣ ΤΟΥ 
ΥΠΟΤΡΟΦΟΥ 

Κάθε υπότροφος υποχρεούται να υπογράψει ειδική 
σύμβαση με το Ι.Κ.Υ., όπου ορίζονται οι κύριες υποχρε¬ 
ώσεις του και ειδικότερα: 

1. Να μην λαμβάνει παράλληλη υποτροφία από άλλη 
πηγή και να μην κατέχει έμμισθη θέση. Η υποβολή Υπεύ¬ 
θυνης Δήλωσης του άρθρου 8 του Ν.1599/1986 κρίνεται 
απαραίτητη. 

2. Να υλοποιήσει απαραιτήτως το ερευνητικό του πρό¬ 
γραμμα σε Πανεπιστήμιο ή Τ.Ε.Ι. ή Ερευνητικό Κέντρο 
της Ελλάδας. 

3. Να αφιερωθεί ουσιαστικά - καθόλη τη διάρκεια της 
υποτροφίας του - στο ερευνητικό έργο του και να μην 
παρεκκλίνει απ’ αυτό. 

4. Να υποβάλλει, είκοσι (20) τουλάχιστον ημέρες πριν 
από τη λήξη του κάθε εξαμήνου, έκθεση προόδου της 
μεταδιδακτορικής έρευνάς του συνοδευόμενη από βε¬ 
βαίωση του Επιβλέποντος Μέλους Δ.Ε.Π. Πανεπιστημίου 
ή Ε.Π. Τ.Ε.Ι. ή του Υπεύθυνου Ερευνητή (Ερευνητικού 
Κέντρου). 

5. Να υποβάλει τελική έκθεση πεπραγμένων μετά την 
ολοκλήρωση του ερευνητικού προγράμματος. 

6. Να μνημονεύει το Ι.Κ.Υ. σε κάθε δημοσίευμα, που θα 
αφορά στη μεταδιδακτορική έρευνα. 

Το Διοικητικό Συμβούλιο του Ι.Κ.Υ. έχει το δικαίωμα 
να αποφασίσει για την ανάκληση ή τη διακοπή της 
υποτροφίας, όταν κρίνει ότι συντρέχουν λόγοι, που το 
επιβάλλουν. 

Ζ'. ΟΙΚΟΝΟΜΙΚΕΣ ΠΑΡΟΧΕΣ 

Η υποτροφία περιλαμβάνει μηνιαία τροφεία, το ύψος 
των οποίων ορίζεται από το Διοικητικό Συμβούλιο του 
Ιδρύματος. 

Το ύψος των οικονομικών παροχών καθορίζεται από 
το Διοικητικό Συμβούλιο του Ιδρύματος με βάση τις 
οικονομικές δυνατότητες του Ι.Κ.Υ. 

Επίσης, από το Διοικητικό Συμβούλιο ορίζονται κάθε 
φορά ο αριθμός των θέσεων υποτροφιών, η ηλικία των 
υποψηφίων και οι προθεσμίες υποβολής υποψηφιότητας 
και στοιχείων. 

Τυχόν επιμέρους ζητήματα, τα οποία ενδέχεται να ανα- 
κύψουν κατά την υλοποίηση των προγραμμάτων υποτρο¬ 
φιών και δεν περιλαμβάνονται στο παρόν, ρυθμίζονται με 
αποφάσεις του Διοικητικού Συμβουλίου του Ι.Κ.Υ. 

Η ανωτέρω απόφαση να ισχύει από 1ης Δεκεμβρίου 

Από τις διατάξεις αυτής της απόφασης προκαλείται 
δαπάνη για το έτος 2006 ύψους 2.179.500 ευρώ και για 
το έτος 2007 δαπάνη ύψους 4.821.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2005 
Η Πρόεδρος 

ΟΛΥΜΠΙΑ ΓΚΙΜΠΑ-ΤΖΙΑΜΠΙΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




